

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.16 |  2024. gada 31. oktobrī |

**26.**

# Par Ogres novada pašvaldības iestādes ”Ogres Vēstures un mākslas muzejs” direktora iecelšanu amatā

Ogres novada pašvaldība 2024. gada 27. septembrī izsludināja atklātu konkursu uz Ogres novada pašvaldības iestādes “Ogres Vēstures un mākslas muzejs” direktora amatu ar pieteikšanās termiņu līdz 2024. gada 20. oktobrim.

Pašvaldību likuma 10. panta pirmās daļas 10. punkts noteic, ka tikai dome var iecelt amatā un atbrīvot no tā pašvaldības iestāžu vadītājus.

Ogres novada pašvaldības 2024. gada 27. jūnija saistošo noteikumu Nr. 25/2024 “Ogres novada pašvaldības nolikums” 47. punkts noteic, ka pašvaldības izpilddirektors pieņem darbā un atbrīvo no darba pašvaldības iestāžu vadītājus, pamatojoties uz attiecīgu domes lēmumu.

Ogres novada pašvaldībā Ogres novada pašvaldības iestādes “Ogres Vēstures un mākslas muzejs” direktora amatam saņemto pretendentu pieteikumu izvērtēšanu veica Ogres novada pašvaldības iestādes “Ogres Vēstures un mākslas muzejs” direktora amata kandidātu vērtēšanas komisija (turpmāk – komisija).

Ņemot vērā komisijas 2024. gada 21. oktobra lēmumu, Jāņa Ziņģīša 2024. gada 17. oktobra iesniegumu (reģistrēts Ogres novada pašvaldībā 2024. gada 17. oktobrī ar reģistrācijas Nr. 2-4.2/2825) un pamatojoties uz Pašvaldību likuma 10. panta pirmās daļas 10. punktu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Ar **2024. gada 4. novembri** iecelt Jāni Ziņģīti (personas kods [personas kods]), Ogres novada pašvaldības iestādes “Ogres Vēstures un mākslas muzejs” direktora amatā, nosakot mēnešalgas apmēru atbilstoši normatīvo aktu un Ogres novada pašvaldības domes lēmumos noteiktajai kārtībai.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E.Helmaņa paraksts)